turjo4nis/wikipedia-bn-dump-20250701 huggingface dataset:
টেড পিট

এডমন্ড টেড পিট (; জন্ম: ২ মার্চ, ১৮৫৫ - মৃত্যু: ১১ মার্চ, ১৯০০) ইয়র্কশায়ারের লিডসের হলবেক এলাকায় জন্মগ্রহণকারী বিখ্যাত পেশাদার ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ইয়র্কশায়ারের প্রতিনিধিত্ব করেছেন এডমন্ড পিট নামে পরিচিত টেড পিট। ১৮৭৯ থেকে ১৮৯০ সাল পর্যন্ত তার খেলোয়াড়ী জীবন চলমান ছিল।

কাউন্টি ক্রিকেটে অংশগ্রহণ 
১৮৭৯ সালে ইয়র্কশায়ারের পক্ষে খেলার সুযোগ পান তিনি। মৌসুম শেষ হবার পূর্বেই ডব্লিউ. জি. গ্রেস লিখেছিলেন, ইংল্যান্ডের সেরা বোলার হিসেবে স্থান করে নিয়েছেন। প্রত্যেক বছরই তিনি সুন্দর ক্রীড়াশৈলী প্রদর্শন করেছেন। দল সহযোগিতা করুক বা না করুক নিজেকে প্রকাশ করেছেন তিনি স্ব-মহিমায়। উল্লেখ্য, গ্রেস তার বিপক্ষে সফলতা পেয়েছেন বেশি।

১৮৮০ সালে ক্রিকেট জগতের শীর্ষে আরোহণ করেন ও ১৮৮৪ সাল পর্যন্ত এ স্থান দখল করে রেখেছিলেন। আলফ্রেড শয়ের শূন্যস্থান দখল করেন। তার সময়ে আলফ্রেড শ ছিলেন ইংল্যান্ডের প্রথম-পছন্দের স্লো-বোলার। গোঁড়ালীর আঘাতের কারণে এক পক্ষকাল মাঠের বাইরে অবস্থান করলেও ১৮৮২ সালে কাউন্টি ক্রিকেটে ২১৪ উইকেট তুলে নিয়ে নতুন রেকর্ডের জন্ম দেন। গ্রেসের ভাষায়, পিট এখন ইংল্যান্ডের সেরা স্লো-বোলার হিসেবে স্বীকৃত। ১৮৮১ সালে প্লেয়ার্সের সদস্যরূপে জেন্টলম্যানের বিপক্ষে প্রথমবারের মতো খেলেন। পরবর্তী ছয় বছরও খেলাগুলোয় অংশ নিতেন। ১১ খেলার ২১ ইনিংসে অংশ নিয়ে ৯৯৬ রান খরচায় ২৫.৫৩ গড়ে ৩৯ উইকেট লাভ করেন।

খেলোয়াড়ী জীবন 
৩১ ডিসেম্বর, ১৮৮১ তারিখে অস্ট্রেলিয়ার বিপক্ষে তার টেস্ট অভিষেক হয়। একই দলের বিপক্ষে ৭ জুলাই, ১৮৮৬ তারিখে সর্বশেষ টেস্ট খেলেন।

তার সেরা সময়ের পাশাপাশি বাজে সময় সফরকারী অস্ট্রেলিয়ার বিপক্ষে ১৮৮২ সালের ওভাল টেস্টে।  ইংল্যান্ডের দ্বিতীয় ইনিংসের সর্বশেষ খেলোয়াড় হিসেবে মাঠে নামেন। তখন দলের জয়ের জন্য মাত্র দশ রানের প্রয়োজন ছিল। হ্যারি বয়েলের বলে বোল্ড হবার পূর্বে তিনি মাত্র দুই রান তুলতে পেরেছিলেন। এরফলে অস্ট্রেলীয়রা প্রথমবারের মতো ইংল্যান্ডের মাটিতে তাদের প্রথম টেস্ট জয়ে সমর্থ হয়। ড্রেসিং-রুমে ফেরার পর তিনি তার তুলনায় সেরা চার্লস স্টাডের প্রতি অসন্তুষ্টিজ্ঞাপন করেন। পিট মন্তব্য করেন যে, আমি জনাব স্টাডকে বিশ্বাস করি না। তবে, ইংরেজ ক্রিকেটের মৃত্যুর বিষয়ে ২ সেপ্টেম্বর, ১৮৮২ তারিখে দ্য স্পোর্টিং টাইমস এক প্রতিবেদন প্রকাশ করে। ৩০ আগস্ট, ১৮৮২ তারিখে সি. ডব্লিউ. অ্যালককের ক্রিকেটেও একই ধরনের প্রতিবেদন প্রকাশিত হয়।

অবসর 
তার সামনে অনেক বছর খেলার সুযোগ থাকলেও ওজন এবং অতিরিক্ত মদ্যপানের কারণে তা থেকে তাকে বঞ্চিত হতে হয়। ১৮৮৬ সালের গ্রীষ্মে দেখা যায় যে, প্রথম-শ্রেণীর ক্রিকেটে তার অংশগ্রহণ অনেকাংশেই সীমিত হয়ে এসেছে। জীবনের প্রতি আরও যত্নশীল হলে তিনি হয়তো আরও বেশিদিন জীবিত থাকতেন।

খেলোয়াড়ী জীবনে বোলার হিসেবে তিনি কখনো পুরোপুরি দক্ষতা হারাননি। এমনকি জীবনের শেষদিকে বা দুই বছর পূর্বেও তিনি লিডসের সর্বত্র ক্লাব ক্রিকেটে সফলতা পেয়েছেন।

১১ মার্চ, ১৯০০ তারিখে মাত্র ৪৫ বছর বয়সে ইয়র্কশায়ারের হর্সফোর্থের নিউলে এলাকায় তার দেহাবসান ঘটে। জন্ম নিবন্ধন সনদে তিনি এডমন্ড পিট নামে উল্লেখিত হন।

তথ্যসূত্র

আরও দেখুন 
 ববি পিল
 টম এমেট
 বিলি বেটস
 চার্লস টার্নার
 আর্থার শ্রিউসবারি

বহিঃসংযোগ 

১৮৫৫-এ জন্ম
১৯০০-এ মৃত্যু
ইংরেজ ক্রিকেটার
ইংল্যান্ডের টেস্ট ক্রিকেটার
ইয়র্কশায়ারের ক্রিকেটার
প্লেয়ার্সের ক্রিকেটার
লিডস থেকে আগত ক্রিকেটার
হলবেকের ব্যক্তি
প্লেয়ার্স অব দ্য নর্থের ক্রিকেটার
নর্থ ভার্সাস সাউথের ক্রিকেটার
৩০ ঊর্ধ্ব বনাম ৩০ নিম্ন দলের ক্রিকেটার
সি. আই. থর্নটন একাদশের ক্রিকেটার
অনিমেষ চতুষ্ক

অনিমেষ চতুষ্ক হল খ্যাতনামা সাহিত্যিক সমরেশ মজুমদার রচিত চারটি উপন্যাসের সমষ্টি। চারটি উপন্যাস হল উত্তরাধিকার, কালবেলা, কালপুরুষ এবং মৌষলকাল। কালবেলা নিয়ে গৌতম ঘোষ চলচ্চিত্র নির্মাণ করেন।

কাহিনি 
সিরিজের প্রধান চরিত্র অনিমেষ মিত্র, যে ডুয়ার্সে বড়ো হয়। পরবর্তীকালে তার দাদু সরিৎশেখর মিত্র জলপাইগুড়ি শহরে বাড়ি করলে সেখানেই পড়াশোনা করে। ১৯৬০-এর দিকে পড়াশোনার জন্য কলকাতায় পড়তে এলে ঐদিনই পুলিশের গুলিতে আহত হয়। পরবর্তীকালে এক বছর পর স্কটিশ চার্চ কলেজে ভর্তি হয় সে। এরপর কিছুদিন সিপিএম করলেও আদর্শগত মতভিন্নতায় যোগ দেয় নকশাল আন্দোলনে। এর মধ্যেই তার সাথে পরিচয় হয় মাধবীলতার। তারা পরস্পরকে ভালোবেসে ফেলে। পরবর্তীকালে অনিমেষ নকশাল আন্দোলনের জেরে ধরা পড়ে। জেলে তার উপর প্রচণ্ড অত্যাচার করা হয়, সে হাঁটাচলার সক্ষমতা হারায়।

পরবর্তীতে সিপিএম ক্ষমতায় এলে তাদের মুক্তি দেওয়া হয়। মাধবীলতা অনিমেষকে বস্তির বাসায় নিয়ে যায়। সেখানেই সে, অনিমেষ ও তাদের সন্তান অর্ক বাস করতে থাকে। পরবর্তী কাহিনিতে অর্ক অন্যতম ভূমিকা পালন করে।

তিনটি উপন্যাসের মূলত লেখক নিজস্ব জীবনদর্শনের ভিত্তিতে সমকালীন রাজনৈতিক ঘটনাবলীকে প্রকাশ করেছেন।

মুখ্য চরিত্র 
 অনিমেষ মিত্র
 মাধবীলতা
 অর্ক মিত্র
 সরিৎশেখর মিত্র
 মহীতোষ মিত্র
 ছোটমা
 পিসিমা

সময়ক্রম 
প্রথম তিনটি উপন্যাস - উত্তরাধিকার, কালবেলা এবং কালপুরুষ ১৯৭৯ থেকে ১৯৮৯ সালের মধ্যে প্রকাশিত হয়। খ্যাতনামা সাহিত্য ম্যাগাজিন দেশ পত্রিকায় ধারাবাহিকভাবে প্রকাশিত কালবেলার জন্য তিনি সাহিত্য একাডেমি পুরস্কার লাভ করেন। সিরিজের সর্বশেষ বই মৌষলকাল প্রকাশিত হয় ২০১৩ সালে। মমতা বন্দ্যোপাধ্যায়ের নেতৃত্বে তৃণমূল কংগ্রেস দীর্ঘদিনের সিপিএমকে সরিয়ে ক্ষমতায় আসার প্রেক্ষিতে তিনি এই বইটি লেখেন।

অনিমেষ চতুষ্ককে সমরেশ মজুমদারের শ্রেষ্ঠ কর্ম এবং সমকালীন বাংলা সাহিত্যের অন্যতম গুরুত্বপূর্ণ অবদান হিসেবে ধরা হয়।

পর্দায় 
খ্যাতনামা পরিচালক গৌতম ঘোষ ২০০৯ সালে কালবেলার উপর চলচ্চিত্র নির্মাণ করেন। এতে অনিমেষের চরিত্রে পরমব্রত চট্টোপাধ্যায় এবং মাধবীলতার চরিত্রে পাওলি দাম অভিনয় করেন।

চতুষ্ক 
 উত্তরাধিকার
 কালবেলা
 কালপুরুষ
 মৌষলকাল

তথ্যসূত্র 

বাংলা ভাষার উপন্যাস
ভারতীয় উপন্যাস
সমরেশ মজুমদারের উপন্যাস
বাংলা ভাষার ভারতীয় উপন্যাস
বাংলা সাহিত্য
কাকতীয় তোরণ

কাকতীয় কালা তোরানাম বা  কাকতীয় তোরণ (এছাড়াও ওয়ারঙ্গাল গেট নামেও পরিচিত) দক্ষিণ ভারতের  রাজ্য তেলেঙ্গানার ওয়ারংগাল জেলার একটি ঐতিহাসিক তোরণ বা চূড়া। ওয়ারঙ্গাল ফোর্টের চারটি শোভাময় তোরণ রয়েছে, যেগুলি মূলত ধ্বংস হয়ে যাওয়া মহান শিবের মন্দিরের জন্য নির্মিত হয়েছিল যা কাকতীয় কাল থোরানম বা ওয়ারঙ্গাল গেট নামে পরিচিত। ওয়ারঙ্গালের এই ঐতিহাসিক খিলানের বৈশিষ্ট্যগুলি কাকতীয় রাজবংশের প্রতীক হিসেবে গৃহীত হয় এবং তেলেঙ্গানা রাজ্যের জন্য তেলেঙ্গানা প্রতীক হিসেবে আনুষ্ঠানিকভাবে অন্তর্ভুক্ত করা হয়েছে।  ওয়ারঙ্গাল ফোর্টের এই দরজাগুলি বা খিলানগুলি সাচি স্তূপের প্রবেশদ্বারগুলির সাথে মিল রয়েছে বলে বলা হয়; এই সত্য অনেকের দ্বারা প্রমাণিত হয়েছে।

কাকতীয় রাজবংশের শাসনামলে ১২ শতকের মাঝামাঝি সময়ে এই তোরণ নির্মাণ করা হয়েছিল। স্মৃতিস্তম্ভটি ইউনেস্কোর বিশ্ব ঐতিহ্যবাহী স্থানের "সম্ভাব্য তালিকা" অন্তর্ভুক্ত রয়েছে। ১০/০৯/২০১০ তারিখে ভারতের স্থায়ী প্রতিনিধিদল ইউনেস্কোতে স্মৃতিস্তম্ভের জন্য আবেদন জমা করে।

ইতিহাস 
কাকতীয়া কালা থোরানম বা তোরণ, একটি ব্যাপক সুসজ্জিত প্রস্তর ভাস্কর্য যা ওয়ারঙ্গাল ফোর্টের চারটি অভিন্ন তোরণ গুলির মধ্যে একটি। এটি ১২ শতকের মাঝামাঝি গণপতি দা (১১৯৯-১২২২) দ্বারা নির্মিত দুর্গের মধ্যে শিবের মহান সাঁওধঁসী মন্দিরের অংশ।  কাকাতীয় রাজবংশের কন্যা রুদ্রমা দেবী এবং প্রতাপ রুদ্র দ্বিতীয় এই কেল্লায় আরও দুর্গ নির্মাণ করেছিলেন যা ছিল তিনটি সমকেন্দ্রী চক্র।. হিন্দু মন্দিরকে পবিত্র রাখার জন্য চারটি তোরণ (স্কার্কমৌ) নির্মিত হয়েছিল যা মন্দিরের অংশ ছিল , ১৩২৩ সালে আগ্রাসনের সময় মুসলিম আক্রমণকারী উলুঘ খান কর্তৃক তাদের নীতির অংশ হিসেবে তোরণ ধ্বংস করে দিয়েছিল।  তোরণ গুলি অবিচ্ছেদ্য ছিল এমন মহান মন্দিরটি গুজরাটের সিদ্ধপুরের রুদ্রা মালা মন্দিরের আকার এবং সৌন্দর্যের তুলনায় সমান বলেই ধরা হয়।

বৈশিষ্ট্য 
তেলেঙ্গানা রাজ্যের জন্য তেলেঙ্গানার প্রধান প্রতীক তৈরিতে কাকতীয় তোরণের ছবি ব্যবহৃত হয়েছে।  ইংরেজি, তেলুগু ও উর্দুতে এই লোগো বা প্রতীকটি "বঙ্গুর তেলেঙ্গানা" (অর্থ: "গোল্ডেন তেলাঙ্গানা") নামে প্রতিনিধিত্বকারী সবুজ ও সোনার সংমিশ্রণ দ্বারা চিত্রিত করা হয়েছে। এছাড়াও লোগোতে ইংরেজি ভাষায় তেলেঙ্গানার সরকার, এবং তেলুগুতে "তেলেঙ্গানা প্রভূতভাম" এবং উর্দুতে "তেলেঙ্গানা সরকার" হিসাবে উল্লেখ করা হয়েছে। লোগোর ভিত্তিতে হিন্দিতে একটি শিলালিপি রয়েছে যা "সত্যমেব জয়তে" (অর্থ: সত্যই বিজয়ী হবে)। 

প্রত্নতাত্ত্বিক অঞ্চল হিসেবে চিহ্নিত কেল্লার কেন্দ্রীয় অংশটি। মহান সোয়াম্ভুসিভা মন্দিরের ধ্বংসাবশেষ, এখন কেবলমাত্র মুক্ত স্থায়ী "প্রবেশদ্বার তোরণ", বা চারপাশের দ্বারগুলির সাথে দেখা যায়, সমস্ত নকশার অনুরূপ। প্রতিটি তোরণে সমান্তরাল বন্ধনীর সঙ্গে জোড়া স্তম্ভ আছে, যার উপর বিশাল তোরণের করিদন্ড; এই গেটের উচ্চতা ১০ মিটার (৩৩ ফুট)। দরজায় "কমল কুঁড়ি", মার্কেজ, পৌরাণিক পশুপালন এবং ডালে বসে থাকা পাখিদের সাথে পাখিদের বিস্তৃত জটিল পরিমাপ। এই তোরণে কোন ধর্মীয় প্রতীক প্রদর্শন করা হয়নি, যা মুসলমান আগ্রাসীদের দ্বারা ধ্বংস না হওয়ার জন্য কারণ বলে মনে করেন।  উত্তর ও দক্ষিণ প্রান্তের দরজায ৪৮০ ফুট (১৫০ মি) দূরে পূর্ব ও পশ্চিমা দরজাগুলি ৪৩৩ ফুট (১৩২ মি) দূরে অবস্থিত।

তথ্যসূত্র

গ্রন্থপঞ্জি 
 
 
 
 
 

তেলঙ্গানার ইতিহাস
তেলেঙ্গানার স্মৃতিসৌধ
খিলান ও গুপ্তকক্ষ
ওয়ার‍্যাংগ্যালের দর্শনীয় স্থান
বিধ্বস্ত মন্দির
তেলঙ্গানার স্মৃতিসৌধ
ভারতের সাংস্কৃতিক ঐতিহ্য
ভারতের বিশ্ব ঐতিহ্যবাহী স্থান
হানামকোণ্ডা জেলা
ধ্বংসপ্রাপ্ত মন্দির
জাতীয় ফুটবল দলের ডাকনামের তালিকা

এটা হলো জাতীয় ফুটবল দলের ডাকনামের তালিকা।

এএফসি (এশিয়ান ফুটবল কনফেডারেশন)

কনকাকাফ (উত্তর, মধ্য আমেরিকা ও ক্যারিবিয় ফুটবল সংস্থা)

ক্যাফ (আফ্রিকান ফুটবল কনফেডারেশন)

উয়েফা (ইউরোপীয় ফুটবল অ্যাসোসিয়েশন ইউনিয়ন)

ওএফসি (ওশেনিয়া ফুটবল কনফেডারেশন)

সাবেক দল

আরো দেখুন
 ফুটবল অ্যাসোসিয়েশনের পদগুলোর শব্দভাণ্ডার
 ফুটবল অ্যাসোসিয়েশনগুলোর ডাকনামের তালিকা
 জাতীয় ফুটবল দলগুলোর (পুরুষ) ডাকনামের তালিকা
 জাতীয় ফুটবল দলগুলোর (মহিলা) ডাকনামের তালিকা

তথ্যসূত্র

জাতীয় ফুটবল দলের তালিকা
ফুটবল খেলোয়াড়ের গ্রুপের ডাকনাম
মৃত্তিকা রসায়ন

মৃত্তিকা রসায়ন বলতে মাটির রাসায়নিক বৈশিষ্ট্য নিয়ে অধ্যয়ন ও গবেষণামূলক কর্মকাণ্ডকে বুঝায়।  মৃত্তিকা রসায়ন- খনিজ পদার্থসমূহ, জৈব বস্তু এবং প্রাকৃতিক উপাদানসমূহের দ্বারা প্রবাভিত হয়।

ইতিহাস
১৯৬০ সালের শেষভাগ পর্যন্ত, মৃত্তিকা রসায়ন সাধারণত মাটিতে থাকা রাসায়নিক ক্রিয়া-বিক্রিয়ার উপর আলোকপাত করত, যা মৃত্তিকা গঠনে অবদান রাখে বা যেগুলো উদ্ভিদের বৃদ্ধিতে প্রভাবিত করে সেগুলোর উপর। তখন থেকেই, পরিবেশ দূষণ, জৈব এবং অজৈব মৃত্তিকা দূষণ এবং সম্ভাব্য বাস্তুসংস্থানগত স্বাস্থ্য এবং পরিবেশগত স্বাস্থ্য ঝুঁকি সম্পর্কে উদ্বেগ বৃদ্ধি পেতে থাকে। এরই ফলশ্রুতিতে,  মৃত্তিকা রসায়নের উপর জোড় দিয়ে মৃত্তিকাবিজ্ঞান এবং কৃষি মৃত্তিকাবিজ্ঞানকে পরিবর্তন করে পরিবেশগত মৃত্তিকা বিজ্ঞানে স্থানান্তর করা হয়।

পরিবেশ মৃত্তিকা রসায়ন
দূষক বা সংক্রামকের পরিণতি সম্পর্কে সর্বোচ্চ পূর্বাভাষ, এবং একই সাথে যে প্রক্রিয়ায় তারা প্রাথমিকভাবে মাটিতে অবমুক্ত হয় সে বিষয়ের জ্ঞানই হচ্ছে পরিবেশ মৃত্তিকা রসায়ন। কোন রাসায়নিক মৃত্তিকা পরিবেশের সংস্পর্শে আসার সাথেসাথে অজস্র রাসায়নিক বিক্রিয়া ঘটাতে শুরু করে, যার কারণে দূষক বা সংক্রামকের বিষাক্ততা হ্রাস বা বৃদ্ধি পায়। এই বিক্রিয়াগুলোর মধ্যে রয়েছে শোষণ, অধঃক্ষেপণ, পলিমারকরণ, দ্রবণ, মিশ্রিতকরণ এবং জারণ/বিজারণ। এই বিক্রিয়াসমূহ প্রায় সময় পরিবেশ উপশমের সাথে জড়িত বিজ্ঞানী এবং প্রকৌশলীদের দ্বারা উপেক্ষিত হয়। এই প্রক্রিয়াসমূহের ব্যাপারে ধারণা নিলে দূষক বা সংক্রামকের পরিণতি সম্পর্কে উন্নতর পূর্বাভাষ এবং বিষাক্ততা সম্পর্কে আমাদের সক্রিয় করে তোলে এবং বিজ্ঞানসম্মতভাবে সংশোধনের আভাষ দেয়, এবং মূল্য-সাশ্রয়ী উপশম পদ্ধতির বিকাশ ঘটায়।

ধারণাসমূহ
এনায়ন ও ক্যাটায়ন বিনিময় হার
মৃত্তিকা pH
খনিজ গঠন এবং পরিবর্তন প্রক্রিয়া
মৃত্তিকা খনিজ বিজ্ঞান
মৃত্তিকায় শোষণ এবং অধঃক্ষেপণ বিক্রিয়া 
জারণ-বিজারণ বিক্রিয়া 
মৃত্তিকা সমস্যায় রসায়ন

তথ্যসূত্র

 Sonon, L. S., M. A. Chappell and V.P. Evangelou (2000) The History of Soil Chemistry. Url accessed on 2006-04-11

মৃত্তিকা রসায়ন
তানিশা মুখার্জী

তানিশা মুখার্জী (জন্ম: ৩ মার্চ ১৯৭৮) হলেন একজন ভারতীয় চলচ্চিত্র অভিনেত্রী, যিনি প্রধানত বলিউড, এবং কিছু তেলুগু ও তামিল চলচ্চিত্রে তার কাজের জন্য পরিচিত। তিনি মুখার্জী-সমর্থ পরিবারের একজন সদস্য। তিনি হচ্ছেন চলচ্চিত্র নির্মাতা শমু মুখার্জী ও অভিনেত্রী তনুজার মেয়ে এবং জনপ্রিয় অভিনেত্রী কাজলের বোন। তিনি ২০০৩ সালে হিন্দি চলচ্চিত্র শসসস...-এর মাধ্যমে বলিউডে অভিষেক করেছেন। ২০০৫ সালে রাম গোপাল বর্মার পরিচালিত সরকারে অভিনয় করেছেন, যেটি হচ্ছে তার সর্বপ্রথম ব্যবসাসফল চলচ্চিত্র। উক্ত চলচ্চিত্র তিনি অমিতাভ বচ্চন এবং অভিষেক বচ্চনের সাথে অভিনয় করেছেন। ২০১৩ সালে, তিনি জনপ্রিয় আপাতবাস্তব টেলিভিশন অনুষ্ঠান বিগ বসের ৭ম আসরে প্রতিযোগিতা করেন, যেখানে তিনি ২য় স্থান অর্জন করেন, যখন গওহর খান বিজয়ী হয়।

প্রারম্ভিক জীবন ও পরিবার 
তানিশা ৩ মার্চ ১৯৭৮ সালে মুম্বাইয়ে জন্মগ্রহণ করেন। তিনি বাঙালি চলচ্চিত্র পরিচালক শমু মুখার্জী এবং তার মারাঠি স্ত্রী, প্রবীণ অভিনেত্রী তনুজার পরিবারে জন্ম নেন। তিনি বলিউড অভিনেত্রী কাজলের ছোট বোন। তিনি বিগ বস ৭-এর সহপ্রতিযোগী আরমান কোহলির সাথে এক বছরের সম্পর্কে ছিলেন, তবে ২০১৪ সালের অক্টোবরে তাদের সম্পর্ক শেষ হয়ে যায়।

আরও দেখুন

 ভারতীয় চলচ্চিত্র অভিনেত্রীদের তালিকা

তথ্যসূত্র

বহিঃসংযোগ

১৯৮০-এ জন্ম
জীবিত ব্যক্তি
ভারতীয় চলচ্চিত্র অভিনেত্রী
ফিয়ার ফ্যাক্টর: খতরোঁ কে খিলাড়ির প্রতিযোগী
বিগ বসের (হিন্দি টিভি ধারাবাহিক) প্রতিযোগী
ভারতীয় টেলিভিশন অভিনেত্রী
২১শ শতাব্দীর ভারতীয় অভিনেত্রী
মারাঠি চলচ্চিত্র অভিনেত্রী
তামিল চলচ্চিত্র অভিনেত্রী
হিন্দি টেলিভিশন অভিনেত্রী
বাঙালি হিন্দু
বাংলা চলচ্চিত্র অভিনেত্রী
মারাঠি ব্যক্তি
হিন্দি চলচ্চিত্র অভিনেত্রী
ভারতীয় হিন্দু
বাঙালি অভিনেত্রী
মুম্বইয়ের অভিনেত্রী
তেলুগু চলচ্চিত্র অভিনেত্রী
বাঙালি ব্যক্তি
মুকিম আহমেদ

মুকিম আহমেদ (জন্মঃ ১লা সেপ্টেম্বর ১৯৫৪) হচ্ছেন একজন বাংলাদেশি বংশোদ্ভুত ব্রিটিশ উদ্যোক্তা। তাকে ব্রিক লেনের প্রথম ক্রোড়পতি মনে করা হয়।

জীবনী
আহমেদ ১৯৭০ সালের প্রথম দিকে ১৯ বছর বয়সে ইস্ট-লন্ডনে প্রকৌশল বিষয়ে পড়াশুনা করার জন্য যান। অধ্যয়ন শেষে বাংলাদেশে ফিরে এসে তাদের পারিবারিক ব্যবসায়ে যোগ দেয়া তার উদ্দেশ্য ছিল।

সাউথ-ওয়েস্ট লন্ডনের একটি ব্যাকারি এবং প্রস্তুত-খাবারের ফ্যাক্টরিতে ২ মিলিয়ন পাউন্ড বিনিয়োগ করে তার সম্পদের সাথে আহমেদ একটি খাদ্য-প্রস্তুতকারী প্রতিষ্ঠান এবং রেস্টুরেন্টের সদর দফতর খুলছেন। ইস্ট-লন্ডনের ব্রিক লেন এলাকায় তার কাজের মাধ্যমে পরিবর্তন আনার জন্য তিনি সুপরিচিত। পরবর্তীতে তিনি তার বাবাকে ব্রিটেন এবং নেদারল্যান্ডস থেকে বাংলাদেশে পণ্য রপ্তানির কাজে সাহায্য করতেন। তিনি সম্পত্তি-মালিকানা ব্যবসায় চলে আসেন এবং ২৬ বছর বয়সে ক্রোড়পতি হয়ে যান। তার ৩০ মিলিয়ন পাউন্ডের সম্পতি রয়েছে, যেখানে তার ক্যাফে নাজ(Café Naz) রেস্টুরেন্টসমূহ বছরে ৩.৫ মিলিয়ন পাউন্ড উপার্জন করে। তার অন্য একটি আগ্রহ হচ্ছে ভ্রমণ সংস্থা অন্তর্ভুক্ত করা।

আহমেদ ইউনিভার্সিটি অব লন্ডনের একজন সভ্যও।

আরো দেখুন
 ব্রিটিশ বাংলাদেশী
 ব্রিটিশ বাংলাদেশী ব্যক্তিদের তালিকা

তথ্যসূত্র

বহিঃসংযোগ
সাইনি, এঞ্জেলা। Brick Lane restaurants under threat. BBC London. ২ ডিসেম্বর ২০০৭
সাইনি, এঞ্জেলা। Olympic boost for Brick Lane. BBC London. ২৭ ডিসেম্বর ২০০৭
Blunkett issues new race plea. BBC News. ২৭ জুন ২০০১
Muquim Ahmed - British Bangladeshi Who’s Who 2008 

১৯৫৪-এ জন্ম
জীবিত ব্যক্তি
ব্রিটিশ মুসলিম
ইংল্যান্ডে বাংলাদেশী অভিবাসী
ব্রিটিশ বাংলাদেশী
বাংলাদেশী ব্যবসায়ী
ব্রিটিশ ব্যবসায়ী
লন্ডনের ব্যবসায়ী
সিলেটের ব্যক্তি
ব্রিটিশ রেস্তোরাঁ মালিক
যুক্তরাজ্যের নাগরিকীকৃত নাগরিক
শ্যাডওয়েলের ব্যক্তি
লাভা (রং)

লাভা রঙটি লালের একটি শেড। আগ্নেয়গিরির লাভার নামানুসারে রঙটির নামকরণ করা হয়েছে।

এটি মূলত আগ্নেয়গিরি হতে নিঃসৃত টাটকা লাভার রঙ (রঙ #CF1020, ডানে প্রদর্শিত)।

ইংরেজি রঙনাম হিসেবে lava প্রথম ব্যবহৃত হয় ১৮৯১ সালে।

লাভার রূপভেদ

গাঢ় লাভা

গাঢ় লাভা (Dark lava) রঙটি হলো গলিত লাভার শীতলীকরণের সময়কার রঙ, অর্থাৎ লাভা যখন জমে আগ্নেয় শিলায় পরিণত হতে শুরু করে এবং গাঢ় বর্ণ ধারণ করে।

তথ্যসূত্র

আরো দেখুন
 রঙের তালিকা

লালের বর্ণচ্ছটা
রং (নির্দিষ্ট বর্ণ)
আ ড্যান্স উইথ ড্রাগন্‌স

আ ড্যান্স উইথ ড্রাগন্‌স হল মার্কিন লেখক জর্জ আর. আর. মার্টিন রচিত মহাকাব্যিক কল্পনাধর্মী আ সং অব আইস অ্যান্ড ফায়ার উপন্যাস ধারাবাহিকের পরিকল্পিত সাতটি উপন্যাসের পঞ্চম উপন্যাস। এটি ২০১১ সালের ১২ জুলাই যুক্তরাজ্য ও যুক্তরাষ্ট্রে প্রকাশিত হয়। কিছু অঞ্চলে বইটি ড্রিম্‌স অ্যান্ড ডাস্ট ও আফটার দ্য ফিস্ট নামে দুই খণ্ডে পেপারব্যাক সংস্করণ প্রকাশিত হয়। এটি এইচবিওর টেলিভিশন ধারাবাহিক গেম অব থ্রোনস প্রচারের পর প্রকাশিত এই উপন্যাস ধারাবাহিকের প্রথম বই।

যুক্তরাষ্ট্রে ১২ জুলাই, ২০১১ হার্ডকভার প্রকাশিত হয় এবং কয়েক সপ্তাহ পরে তা পাবলিশার্স উইকলি ও ইউএসএ টুডের সর্বোচ্চ বিক্রিত তালিকায় প্রথম স্থান অধিকার করে। এই উপন্যাস অবলম্বনে গেম অব থ্রোনস টেলিভিশন ধারাবাহিকের ৫ম মৌসুম নির্মিত হয়, এছাড়া এই বইয়ের কিছু অংশ ৩য়, ৪র্থ ও ৬ষ্ঠ মৌসুমে গৃহীত হয়।

চরিত্রাবলি 
উত্তরে:
 ভূমিকা: ভ্যারামির সিক্সস্কিন্‌স, প্রাচীরের উত্তরে জীবিত ওয়াইল্ডলিংদের একজন
 জন স্নো, নাইট্‌স ওয়াচের ৯৯৮তম লর্ড কমান্ডার এবং এডার্ড স্টার্কের অবৈধ সন্তান।
 ব্রান স্টার্ক, মৃত রব স্টার্কের ভাই ও তার উত্তরসূরি। প্রাচীরের বাইরে প্রাচীন এক শক্তির খোঁজ করছে, তার পরিবারের ধারণা সে মারা গেছে।
 ডেভস সিওর্থ, পূর্বে চোরাকারবারী ছিল এবং বর্তমানে রাজা স্ট্যানিস ব্যারাথিয়নের প্রতিনিধি। সম্প্রতি রাজকন্যা শিরিনের সাহায্যে পড়াশুনা শিখেছে, তাকে হোয়াইট হারবারে পাঠানো হয়েছে।
 থিয়ন গ্রেজয়, সম্প্রতি মৃত ব্যালন গ্রেজয়ের পুত্র, তার চাচার রাজ্যাভিষেকের পর সে আয়রন আইল্যান্ড থেকে পালিয়ে যায় এবং রামসি বোল্টনের হাতে ধরা পরে।
 আশা গ্রেজয়, আয়রন আইল্যান্ডের বর্তমান রাজা ইউরন গ্রেজয়ের ভাইঝি, তার চাচার রাজ্যাভিষেকের পর সে আয়রন আইল্যান্ড থেকে পালিয়ে যায়।
 মেলিসান্দ্রে, রেড গড রলোরের একনিষ্ঠ পূজক এবং স্ট্যানিসের উপদেষ্টা।

এসোসে:
 ডিনেরিস টার্গেরিয়ান, টার্গেরিয়ান রাজবংশের যুবরাজ্ঞী এবং ওয়েস্টেরসের স্বঘোষিত রাণী, বর্তমানে মিরিন শহরের রাজত্ব করছে।
 টিরিয়ন ল্যানিস্টার, ওয়েস্টেরসের রাজা টমেনের মামা, রাজহন্তা ও রাজদ্রোহের অপরাধে পলাতক, সম্প্রতি সাত রাজ্য থেকে পালিয়েছে।
 কোয়ন্টিন মার্টেল, ডোর্নের যুবরাজ ডোরান মার্টেলের বড় পুত্র, তার পিতার হয়ে পূর্বে সফরে আছেন।
 ব্যারিস্টান সেলমি, রবার্ট ব্যারাথিয়নের রক্ষীদলের সাবেক প্রধান এবং বর্তমানে ডিনেরিসের রক্ষীদলের প্রধান।
 ভিক্টোরিয়ান গ্রেজয়, আয়রন ফ্লিটের ক্যাপ্টেন, সম্প্রতি ডিনেরিসের খোঁজে বেরিয়েছেন।
 আরিয়া স্টার্ক, স্বাধীন শহর ব্রাভসে লুকিয়ে আছে, যেখানে সে ফেসলেস ম্যানের কাছ থেকে প্রশিক্ষণ নিচ্ছে।

দক্ষিণে:
 অ্যারিও হোতাহ, ডোরান মার্টেলের রক্ষীদের প্রধান।
 স্যার জেমি ল্যানিস্টার, রাজরক্ষকদের সর্বাধিনায়ক, বর্তমানে রিভাররান দখল করেছেন।
 সার্সি ল্যানিস্টার, রাণী মাতা, বর্তমানে টাওয়ারের সেলে বন্দী এবং বিচারের অপেক্ষা করছে।
 শেষাঙ্ক: স্যার কেভান ল্যানিস্টার, বড় ভাই টাইউনের মৃত্যুর পর ল্যানিস্টার পরিবারের প্রধান এবং রাজা টমেনের বর্তমান প্রতিনিধি।

মূল্যায়ন

পুরস্কার ও মনোনয়ন 
 বিজয়ী: শ্রেষ্ঠ কাল্পনিক উপন্যাসের জন্য লোকাস পুরস্কার - ২০১২
 মনোনীত: শ্রেষ্ঠ উপন্যাসের জন্য হুগো পুরস্কার - ২০১২
 মনোনীত: শ্রেষ্ঠ উপন্যাসের জন্য ওয়ার্ল্ড ফ্যান্টাসি পুরস্কার - ২০১২

তথ্যসূত্র

বহিঃসংযোগ 
 
 
 
 
 

২০১১-এর মার্কিন উপন্যাস
২০১০-এর দশকের কাল্পনিক উপন্যাস
আ সং অব আইস অ্যান্ড ফায়ার
কল্পকাহিনীতে ড্রাগন
জর্জ আর. আর. মার্টিন রচিত উপন্যাস
মার্কিন কাল্পনিক উপন্যাস
শ্রেষ্ঠ কাল্পনিক উপন্যাসের জন্য লোকাস পুরস্কার বিজয়ী কাজ
হারপার কলিন্সের বই
আ সং অব আইস অ্যান্ড ফায়ারের বই
মনপুরা দ্বীপ

মনপুরা দ্বীপ হচ্ছে বাংলাদেশের বঙ্গোপসাগর এলাকার উত্তরদিকে মেঘনা নদীর মোহনায় অবস্থিত একটি দ্বীপ। এটি  ভোলা জেলার মনপুরা উপজেলায় কিছুটা অংশ জুড়ে অবস্থিত। সাম্প্রতিককালে এই দ্বীপে জলদস্যুদের দ্বারা আক্রমণ হয়েছে। এই দ্বীপের আয়তন ৩৭৩ বর্গ কিলোমিটার। এই দ্বীপের উপকূলীয় অন্যান্য দ্বীপের মধ্যে ভোলা (যা বাংলাদেশের সবচেয়ে বড় দ্বীপ) এবং হাতিয়া দ্বীপ উল্লেখযোগ্য। প্রতিটি দ্বীপই ঘনবসতিপূর্ণ।

ইতিহাস

প্রাকৃতির অপরূপ সৌন্দর্যের লীলাভূমি মনপুরা হচ্ছে ভোলা দ্বীপ থেকে প্রায় ৮০ কিঃ মিঃ দুরত্বে সাগরের বুকে নয়নাভিরাম দ্বীপ। মনগাজী নামে এখানকার এক লোক একদা বাঘের আক্রমণে নিহত হন। তার নামানুসারে মনপুরা নামকরণ করা হয়।

বঙ্গোপসাগরের কোল ঘেঁষে মেঘনার মোহনায় ৪টি ইউনিয়ন নিয়ে গঠিত মনপুরা উপজেলায় লক্ষাধিক লোকের বসবাস রয়েছে। মিয়া জমিরশাহ'র স্মৃতি বিজড়িত মনপুরা দ্বীপ অতি প্রাচীন। একসময় এ দ্বীপে পর্তুগীজদের আস্তানা ছিল। তারই নিদর্শন হিসেবে দেখতে পাওয়া যায় লম্বা লোমওয়ালা কুকুর।

বর্তমানে দ্বীপটি ভূমি ক্ষয়ের প্রবল ঝুকিতে রয়েছে। যা ১৯৭৩ থেকে ২০১০ পর্যন্ত করা গবেষণাগুলিতে প্রমাণ হিসেবে উঠে এসেছে।

অবস্থান
বাংলাদেশের বৃহওম দ্বীপ ভোলা জেলার মূল ভূখণ্ড থেকে বিচ্ছিন্ন দ্বীপ উপজেলা মনপুরা। মেঘনার কোল ঘেসে জেগে ওঠা তিন দিকে মেঘনা আর একদিকে বঙ্গোপসাগর বেষ্টিত অপরূপ প্রাকৃতিক সৌন্দর্যের অপরূপ সাজে সজ্জিত লীলাভূমি মনপুরা। ভোলা জেলা সদর থেকে ৮০ কিলোমিটার দক্ষিণ পূর্ব দিকে বঙ্গোপসাগরের কোলঘেষে মেঘনার মোহনায় চারটি ইউনিয়ন নিয়ে গঠিত মনপুরা উপজেলা। মনপুরা সদর থেকে দুই কিলোমিটার উত্তর-পূর্ব পাশে গড়ে উঠেছে মনপুরা ফিশারিজ লিঃ।

চর
ছোট বড় ১০টি চর ও বনবিভাগের প্রচেষ্টায় গড়ে উঠেছে সবুজ বিপ্লব। মাইলের পর মাইল সবুজ বৃক্ষরাজি বিশাল মনপুরাকে সাজিয়েছে সবুজের সমারোহে। শীত মৌসুমে শত শত পাখির কলকাকলিতে মুখরিত থাকে। এই চরগুলো হলো- 
চরমুজাম্মুল,
চর পাতালিয়া, 
চর পিয়াল, 
চরনিজাম, 
চর সামসুউদ্দিন, 
লালচর, 
ডাল চর, 
কলাতলীর চর ইত্যাদি,
চর নজরুল ,

প্রকৃতি
বাংলাদেশের বৃহওম দ্বীপ ভোলা জেলার মূল ভূখণ্ড থেকে বিচ্ছিন্ন প্রাকৃতিক সৌন্দর্যের অপরূপ লীলা ভূমি রূপালী দ্বীপ মনপুরা। চতুর্দিকে মেঘনা নদীবেষ্টিত সবুজ-শ্যামল ঘেরা মনপুরা। সুবিশাল নদী , চতুর্দিকে বেড়ীবাঁধ, ধানের ক্ষেত, বিশাল ম্যানগ্রোভ প্রজাতির গাছের বাগানে সমৃদ্ধ।

সাংস্কৃতিক তাৎপর্য
মনপুরা চলচ্চিত্রে অভিনীত বৈশিষ্ট্যের মতো এখানকার সাংস্কৃতিক জনজীবনে তা বিরাজমান।

আরও দেখুন
 বাংলাদেশের দ্বীপসমূহের তালিকা

তথ্যসূত্র

বাংলাদেশের দ্বীপ
বঙ্গোপসাগরের দ্বীপ
বাংলাদেশের জনবহুল স্থান
হেরার্দ দেউলোফেউ

হেরার্দ দেউলোফেউ লাজারো (জন্মঃ১৩ মার্চ ১৯৯৪) একজন স্প্যানিশ পেশাদার ফুটবলার যিনি ইংলিশ প্রিমিয়ার লিগ এর দল ওয়াটফোর্ড এবং স্পেন জাতীয় দল এর হয়ে উইঙ্গার হিসেবে খেলেন।

দেউলোফেউ এর পেশাদার ক্যারিয়ার শুরু হয় ২০১১ সালে বার্সেলোনা বি এর হয়ে। ২০১১ সালেই তার বার্সেলোনা মূল দলে অভিষেক হয়। ২০১৩ সালে তাকে ইংল্যান্ডের দল এভারটন এ ধারে পাঠানো হয়। ২০১৪-১৫ মৌসুম তিনি ধারে কাটান লা লিগার দল সেভিয়ায়। ২০১৫ সালে তিনি ৪২ লক্ষ ইউরোর বিনিময়ে এভারটন এ যোগ দেন। ২০১৭ সালের জানুয়ারি থেকে জুন তিনি ধারে কাটান ইতালির ক্লাব এসি মিলান এ। ২০১৭ সালের জুলাই মাসে তাকে বার্সেলোনা তাকে পুনরায় ক্রয় করে। ২০১৮ সালে ইংল্যান্ডের ক্লাব ওয়াটফোর্ড তাকে বার্সেলোনা থেকে কিনে নেয়।

দেউলোফেউ স্পেন অনূর্ধ্ব-১৬, অনূর্ধ্ব-১৭, অনূর্ধ্ব-১৯, অনূর্ধ্ব-২০ এবং অনূর্ধ্ব-২১ দলে খেলেছেন। ২০১৪ সালে বলিভিয়া জাতীয় দল এর বিপক্ষে তার স্পেন জাতীয় দল এ অভিষেক হয়।

পরিসংখ্যান

ক্লাব

অর্জন

ক্লাব

বার্সেলোনা
লা লিগা: ২০১২-১৩

সেভিয়া
উয়েফা ইউরোপা লিগ: ২০১৪-১৫

আন্তর্জাতিক

স্পেন অনূর্ধ্ব-১৯
উয়েফা ইউরোপিয়ান অনূর্ধ্ব-১৯ চ্যাম্পিয়নশিপ: ২০১১, ২০১২

স্পেন অনূর্ধ্ব-১৭
উয়েফা ইউরোপিয়ান অনূর্ধ্ব-১৭ চ্যাম্পিয়নশিপ রানার আপ: ২০১০

ব্যক্তিগত
উয়েফা ইউরোপিয়ান অনূর্ধ্ব-১৯ চ্যাম্পিয়নশিপ: গোল্ডেন প্লেয়ার ২০১২

তথ্যসূত্র

জীবিত ব্যক্তি
১৯৯৪-এ জন্ম
স্পেনীয় ফুটবলার
ফুটবল উইঙ্গার
প্রিমিয়ার লিগের খেলোয়াড়
লা লিগার খেলোয়াড়
ফুটবল ক্লাব বার্সেলোনার খেলোয়াড়
সেভিয়া ফুটবল ক্লাবের খেলোয়াড়
ফুটবল ক্লাব বার্সেলোনা আতলেতিকের খেলোয়াড়
এভার্টন ফুটবল ক্লাবের খেলোয়াড়
ওয়াটফোর্ড ফুটবল ক্লাবের খেলোয়াড়
এসি মিলানের খেলোয়াড়
উদিনেসে কালচোর খেলোয়াড়
সেরিয়ে আ-এর খেলোয়াড়
কাতালান ফুটবলার
সেহুন্দা দিভিসিওনের খেলোয়াড়
স্পেনের আন্তর্জাতিক যুব ফুটবলার
স্পেনের অনূর্ধ্ব-২১ আন্তর্জাতিক ফুটবলার
স্পেনের আন্তর্জাতিক ফুটবলার
স্পেনীয় প্রবাসী ফুটবলার
ইংল্যান্ডে প্রবাসী ফুটবলার
ইতালিতে প্রবাসী ফুটবলার
ইংল্যান্ডে স্পেনীয় প্রবাসী ক্রীড়াবিদ
ইতালিতে স্পেনীয় প্রবাসী ক্রীড়াবিদ
স্পেনীয় পুরুষ ফুটবলার
পুরুষ ফুটবল ফরোয়ার্ড
হিমায়াত নগর, হায়দ্রাবাদ

হিমায়াত নগর দক্ষিণ ভারতীয় শহর হায়দ্রাবাদের একটি ঘনবসতিপূর্ণ এলাকা। এটি নারায়ণগুড়া, বশীরবাঘ এবং হায়দরগুড়া এলাকাগুলির সন্নিহিত একটি এলাকা। ৮০% এরও বেশি সাক্ষরতার হারের সাথে তেলেঙ্গানার সর্বাধিক শিক্ষিত এলাকা হিসেবে হিমায়াত নগরকে জরিপ করা হয়েছে।

অবস্থান
হিমায়াত নগর হায়দ্রাবাদের মোটামুটি মাঝখানে অবস্থিত।

ইতিহাস
হিমায়াত নগর ১৯৬০ দশকের মাঝামাঝি সময়ে মহানগরীর আবাসিক ও বাণিজ্যিক অঞ্চল হিসাবে উন্নত হয়।

বাণিজ্যিক এলাকা 
হিমায়াত নগর কেনাকাটার জন্য বেশ জনপ্রিয়। বেশিরভাগ নেতৃস্থানীয় ব্র্যান্ডেরই এলাকাতে দোকান রয়েছে। হিমায়ত নগরে অ্যালেক্স কিচেন, beijing বাইটস এবং ব্লু ফক্স এর মতো বিখ্যাত কিছু 
রেস্তোরা অবস্থিত। এখানে রয়েছে প্যারাডাইজ, কেএফসি এবং ম্যাকডোনাল্ড’স এর মতো রেস্টুরেন্ট।

হাসপাতালসমূহ
 সত্য কিডনী সেন্টার 
 সাই বাণী হাসপাতাল
 বিজয়া ডায়গনস্টিক 
 একেজে চেস্ট ক্লিনিক

পরিবহণ 
টিএসআরটিসি হিমায়াত নগরকে শহরের সমস্ত প্রান্তের সঙ্গে সংযুক্ত করে।

প্রধান প্রতিষ্ঠানগুলি 
হিমায়াত নগরে রয়েছে তেলুগু আকাদেমি ও তেলেঙ্গানা রাজ্য পর্যটন উন্নয়ন কর্পোরেশনের কার্য্যালয়। তিরুমলা তিরুপতি দেবস্থানমের হিমায়াত নগরে অবস্থিত একটি কার্য্যালয় আছে। 
হওয়ার্ড পাবলিক স্কুল, মধ্য হায়দ্রাবাদের একটি মর্যাদাপূর্ণ উচ্চ বিদ্যালয় এলাকার স্ট্রিট নং ৮ এ অবস্থিত। মহানগরীতে উর্দু ভাষার একটি সাংস্কৃতিক কেন্দ্র, উর্দু হলও এখানে অবস্থিত।

চিত্রসমূহ

তথ্যসূত্র

হায়দ্রাবাদের অঞ্চল
আনোয়ার জিবায়ী

আনোয়ার জিবায়ী একজন মার্কিন ইন্টারনেট ব্যক্তিত্ব, অভিনেতা এবং হাস্যরসকারী, তিনি বর্তমানে ভিডিও সেবাদানকারী অ্যাপ ইউটিউব, এবং পূর্বে ভাইন নামক ভিডিও ভিত্তিক অ্যাপে তার হাস্যরসমূলক ভিডিওর জন্য সবচেয়ে বেশি পরিচিত। 
জিবায়ী প্রযোজনা প্রতিষ্ঠান সটস্ স্টুডিওস দ্বারা নিয়ন্ত্রিত, যেটি একটি প্রতিষ্ঠান যা তার ইউটিবের ভিডিওগুলো তৈরী করে থাকে।  ইউটিউব এ তার অনুসারীর পরিমাণ বর্তমানে ৭.৮ মিলিয়নেরও বেশি।

কর্মজীবন 
জিবায়ী মূলত জনপ্রিয়তার কাতারে উঠে আসেন তার ভিডিও ভিত্তিক অ্যাপ ভাইন এর ভিডিও দ্বারা এবং তাকে সর্বকালের সেরা ভাইনারদের মধ্যে একজন হিসেবে বিবেচনা করা হয়।  ২০১৬ সালে জাবায়ী বিনোদন ভিত্তিক প্রতিষ্ঠান সটস্ স্টুডিওস এর সাথে চুক্তিবদ্ধ হয়ে ভিডিও তৈরি শুরু করেন এবং তার ইউটিউব চ্যানেল চালু করেন।[
২০১৭ সালে জানুয়ারীতে, জাবায়ী ইউটিউবার মাইক তাইসনকে ইউটিউবে পাতা খুলতে সাহায্য করেন এবং তিনি আর তাইসন ঘনঘন একে অপরের চ্যানেলে একসাথে কাজ করছেন। 
জিবায়ী, "কীস অব ক্রিসমাস" নামক চলচ্চিত্রে একটি ভূমিকায় অভিনয় করেন, সেখানে তার সাথে কাজ করেছিলেন তার সহকর্মী রুডি ম্যানকুসো, এছাড়া তাদের সাথে অভিনয় করেন মার্কিন গায়িকা মারিয়া ক্যারি এবং সঙ্গীত প্রযোজক ডিজে খালেদ। 
২০১৭ সালের ১৭ই জুন ইতালীয় বিলাশবহুল ফ্যাশন হাউজ ডল্‌স এন্ড গাব্বানা ইতালির মিলান শহরে তাদের মেনস ফ্যাশন উইক এর বসন্ত/গ্রীষ্ম ২০১৮ নামক অনুষ্ঠানে, র‍্যাম্পে হাটার জন্য জাবায়ীকে আমন্ত্রণ জানানো হয়।

তথ্যসূত্র

বহিঃসংযোগ 
 

১৯৯১-এ জন্ম
ফিলিস্তিনি বংশোদ্ভূত মার্কিন ব্যক্তি
মার্কিন ইউটিউবার
পুরুষ ইউটিউবার
ইউটিউব ভ্লগার
জীবিত ব্যক্তি
হাস্যরসাত্মক ইউটিউবার